Viktoria Laurent-Skrabalova

Viktória Laurent-Škrabalová alebo Viktoria LaSk (* 1980, Košice) je slovensko-francúzska umelkyňa, spisovateľka a poetka, autorka postapokalyptických a fantasy poviedok a detských kníh.

Životopis 
Narodila sa v Košiciach a vyrástla v Prešove. Pracovala ako dopisovateľka pre Prešovský Korzár. V roku 2004 sa v Bratislave zoznámila so svojim budúcim manželom a v roku 2006 sa za neho vo Francúzsku vydala. V súčasnosti žije v Paríži.

Píše v slovenskom a francúzskom jazyku. Jej tvorba je publikovaná na Slovensku, vo Francúzsku a v Belgicku. Podieľala sa na preklade textov Danice Pauličkovej zo slovenského do francúzskeho jazyka pre jej knihu Paris - Le Rêve (Seneca Publishing Company). Spolupracuje s časopisom Glosolália, pre ktorý prekladá články a rozhovory z francúzskeho do slovenského jazyka.

Od roku 2018 maľuje abstraktné obrazy technikou pouring a taktiež akvarel. Jej obrazy sú súčasťou kolektívnych výstav vo Francúzsku.

Tvorba 
Itinéraire des Vivants (éditions Maïa, 2021) - zbierka poezie
Fluctuat Nec Mergitur: Esencia Paríža (vydavateľstvo Enribook, 2021) - kniha fotografii a textov o Paríži v spolupráci s Jánom Juhaniakom
Antropocén: Projekt Oáza (vydavateľstvo Enribook, 2021) - postapokalypticky román 
Kocúr, ktorý chcel byť drakom (vydavateľstvo Elist 2019) - kniha pre deti  
Le Berceau Nommé Mélancolie (éditions Chloé des Lys, 2018) - zbierka poezie 
XB-1 09/2018 - poviedka Letuška smrti
Spiatočný lístok na západ (vydavateľstvo Art Floyd, 2017) - zbierka poezie
Lapinovci z letiska (vydavateľstvo Trio Publishing 2015) - kniha pre deti (Najkrajsia detska kniha jesene 2015; kolekcia Najkrajsie knihy Slovenska 2015),   
Rozmarná fantastika (vydavateľstvo Hydra 2015) - antológia českej a slovenskej fantastiky - poviedka Ej, hor sa sveta červy!
 Literární naděje České republiky (vydavatelství Petra Doležala Temné vody 2015) - text Hračka evolúcie a Tiene dní
 XB-1 02/2015 - poviedka V rodine
 Le Silence d'une Tempête/ Ticho búrky (Editions du Cygne 2015) - dvojjazyčná zbierka poézie
 XB-1 10/2014 - poviedka Planéta, ktorá nebola viac planétou
 Ďalší psí deň, (vydavateľstvo Q111 2013) - zbierka poviedok
 V příštím programu, zbierka súťaže O Dračí Řád (Zonerpress 2013) - poviedka Hanameh
 2000Regards, rok 2013 literarna revue N° 52 La nuit est belle - Promenade dans la nuit Fantázia 2011, Antológia súťažných poviedok (Cena Fantázie 2011) - poviedka Syndróm "BEE" 2000Regards, rok 2011 literarna revue N° 47 Derrière les grilles - Jour où je me perds
 Fantázia 2007, Antológia súťažných poviedok (Cena Fantázie 2007) - poviedka Obracanie na popol

Ocenenia  
 1. miesto v súťaži Florinova jar 2016 - poézia
 Cena asociácie miest mieru 2015 (Literárna súťaž Jozefa Braneckého) - Kategória poézia
 1. miesto Rozhľady 2014 - kategória Poézia
 finále LS Daidalos 2014 organizované časopisom XB-1 - V rodine
 Konkurz vydavatelstva Contre-Ciel - medzi 25 najlepsimi - poezia
 3. miesto O cenu slovenskeho ucenneho tovarisstva 2014 - proza
 1. miesto Súťaž Jozefa Braneckého Studňa sa tajne s dažďom zhovára 2013 - poézia
 1. miesto medzinárodná literárna súťaž Rozhľady 2013 - poézia
 finále LS Daidalos 2013 vyhlasovaná časopisom XB-1 - Planéta, ktorá nebola viac planétou
 2. miesto Literárny salón Trnava 2013 - poézia
 1. miesto Literárny Boom 2013 - poviedka Trubadúr
 3. miesto O Dračí Řád 2013 - poviedka Hanameh
 Cena Bibliotéky 2011 - poviedka Syndróm "BEE"
 1. miesto Rozhľady 2012 - poézia

Referencie

Externé odkazy  
 Oficiálna stránka
 Maison des écrivains et de la littérature 
 Literárne informačné centrum

Narodenia v 1980
Slovenskí spisovatelia
Absolventi Slovenskej poľnohospodárskej univerzity v Nitre
Osobnosti z Košíc